CELEX: 32009R0933
Language: sl
Date: 2009-10-06
Title: Uredba Komisije (ES) št. 933/2009 z dne 6. oktobra 2009 o določitvi podrobnih pravil za uporabo Uredbe Sveta (ES) št. 779/98 o odprtju in upravljanju nekaterih kvot za uvoz proizvodov iz perutninskega mesa s poreklom iz Turčije v Skupnost

7.10.2009   
            
            
               SL
            
            
               Uradni list Evropske unije
            
            
               L 263/9
            
         
      UREDBA KOMISIJE (ES) št. 933/2009
   z dne 6. oktobra 2009
   o določitvi podrobnih pravil za uporabo Uredbe Sveta (ES) št. 779/98 o odprtju in upravljanju nekaterih kvot za uvoz proizvodov iz perutninskega mesa s poreklom iz Turčije v Skupnost
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 144(1) in 148 v povezavi s členom 4 Uredbe,
   ob upoštevanju Uredbe Sveta (ES) št. 779/98 z dne 7. aprila 1998 o uvozu kmetijskih proizvodov s poreklom iz Turčije v Skupnost ter o razveljavitvi Uredbe (EGS) št. 4115/86 in spremembi Uredbe (ES) št. 3010/95 ter zlasti člena 1 Uredbe (2),
   ob upoštevanju naslednjega:
   
               (1)
            
            
               Sklep št. 1/98 Pridružitvenega sveta ES-Turčija z dne 25. februarja 1998 o trgovinskem režimu za kmetijske proizvode (3) vzpostavlja sistem preferencialov za uvoz kmetijskih proizvodov s poreklom iz Turčije v Skupnost.
            
         
               (2)
            
            
               Uredba Komisije (ES) št. 1383/2007 z dne 26. novembra 2007 o določitvi podrobnih pravil za uporabo Uredbe Sveta (ES) št. 779/98 o odprtju in upravljanju nekaterih kvot za uvoz proizvodov iz perutninskega mesa s poreklom iz Turčije v Skupnost (4), ki je nadomestila Uredbo (ES) št. 1396/98 (5), odpira tarifne kvote za uvoz proizvodov iz perutninskega mesa in vzpostavlja podrobna pravila za njihovo upravljanje.
            
         
               (3)
            
            
               Uporaba načela „kdor prvi pride, prvi dobi“ se je izkazala kot pozitivna v drugih kmetijskih sektorjih in zaradi upravnih poenostavitev je odslej treba upravljati kvoto iz te uredbe po metodi iz člena 144(2)(a) Uredbe (ES) št. 1234/2007. To je treba izvajati v skladu s členi 308a, 308b in 308c(1) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (6).
            
         
               (4)
            
            
               Ob upoštevanju posebnosti, povezanih s prehodom z enega sistema upravljanja na drugega, je nujno šteti kvoto iz te uredbe za nekritično v smislu člena 308c Uredbe (EGS) št. 2454/93. Vendar ni mogoče izključiti, da postane kritična v smislu navedenega člena, če bi se okoliščine spremenile.
            
         
               (5)
            
            
               Uredbo (ES) št. 1383/2007 je zato treba razveljaviti in jo nadomestiti z novo uredbo. To veljavno uredbo pa je primerno ohraniti za uvozna dovoljenja, izdana za kvotna obdobja, ki so pred obdobji iz te uredbe.
            
         
               (6)
            
            
               Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   S to uredbo se odpira tarifna kvota iz Priloge za uvoz proizvodov iz perutninskega mesa.
   Kvota je odprta enkrat na leto od 1. januarja do 31. decembra (obdobje uvozne tarifne kvote).
   2.   Kvota iz Priloge k tej uredbi se upravlja v skladu s členi 308a, 308b in 308c(1) Uredbe Komisije (EGS) št. 2454/93. Člen 308c(2) in (3) navedene uredbe se ne uporablja.
   Člen 2
   Uvoženi proizvodi v okviru kvote iz Priloge k tej uredbi se sprostijo v prosti promet na podlagi predložitve dokazila o poreklu v skladu s členom 16 Protokola št. 3, priloženega k Sklepu št. 1/98 Pridružitvenega sveta ES-Turčija.
   Člen 3
   Uredba (ES) št. 1383/2007 se razveljavi. Ostane pa v veljavi za pravice, ki izhajajo iz dovoljenj, izdanih pred 1. januarjem 2010 in do njihovega izteka.
   Člen 4
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. oktobra 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 113, 15.4.1998, str. 1.
   
      (3)  UL L 86, 20.3.1998, str. 1.
   
      (4)  UL L 309, 27.11.2007, str. 34.
   
      (5)  UL L 187, 1.7.1998, str. 41.
   
      (6)  UL L 253, 11.10.1993, str. 1.
   
      PRILOGA
      
                  Zaporedna številka
               
               
                  Oznake KN
               
               
                  Carina v okviru tarifne kvote
                  (v EUR/tono)
               
               
                  Letna tarifna kvota
                  (v tonah, neto teža)
               
            
                  09.0244
               
               
                  0207 25 10
               
               
                  170
               
               
                  1 000
               
            
                  0207 25 90
               
               
                  186
               
            
                  0207 27 30
               
               
                  134
               
            
                  0207 27 40
               
               
                  93
               
            
                  0207 27 50
               
               
                  339
               
            
                  0207 27 60
               
               
                  127
               
            
                  0207 27 70
               
               
                  230